CELEX: 32022D0609(01)
Language: sl
Date: 2022-06-02 00:00:00
Title: Sklep Sveta z dne 2. junija 2022 o imenovanju članov in nadomestnih članov upravnega odbora Evropske agencije za varnost hrane, ki zastopajo civilno družbo in interese prehranske verige 2022/C 225/02

9.6.2022   
               
               
                  SL
               
               
                  Uradni list Evropske unije
               
               
                  C 225/2
               
            
         SKLEP SVETA
         z dne 2. junija 2022
         o imenovanju članov in nadomestnih članov upravnega odbora Evropske agencije za varnost hrane, ki zastopajo civilno družbo in interese prehranske verige
         (2022/C 225/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 25(1a), točka (c), Uredbe,
         ob upoštevanju seznama kandidatov, ki ga je v pismu z dne 20. januarja 2022 Svetu predložila Evropska komisija,
         ob upoštevanju stališč, ki jih je v pismu z dne 18. maja 2022 izrazil Evropski parlament,
         ob upoštevanju naslednjega:
         
                     (1)
                  
                  
                     Bistvenega pomena je zagotoviti neodvisnost, visoko znanstveno kakovost, preglednost in učinkovitost Evropske agencije za varnost hrane (EFSA). Prav tako je nujno zagotoviti sodelovanje EFSA z državami članicami.
                  
               
                     (2)
                  
                  
                     Z Uredbo (EU) 2019/1381 Evropskega parlamenta in Sveta (2) je bila spremenjena Uredba (ES) št. 178/2002 med drugim glede sestave upravnega odbora EFSA.
                  
               
                     (3)
                  
                  
                     Na podlagi člena 10(2) Uredbe (EU) 2019/1381 se bo mandat članov upravnega odbora EFSA, ki so na položaju 30. junija 2022, iztekel tega dne. Člani in nadomestni člani upravnega odbora EFSA, katerih mandat se začne 1. julija 2022, se imenujejo v skladu z novim postopkom za predlaganje in imenovanje, uvedenim z Uredbo (EU) 2019/1381.
                  
               
                     (4)
                  
                  
                     Svet je s svojim sklepom z dne 7. aprila 2022 (3) že imenoval predstavnike držav članic za člane in nadomestne člane upravnega odbora EFSA.
                  
               
                     (5)
                  
                  
                     Novi postopek za predlaganje in imenovanje uveden z Uredbo (EU) 2019/1381 določa, da upravni odbor EFSA sestavljajo tudi štirje člani in štirje nadomestni člani z glasovalno pravico kot predstavniki civilne družbe in interesov prehranske verige, in sicer en član in en nadomestni član iz združenja potrošnikov, en član in en nadomestni član iz okoljske nevladne organizacije, en član in en nadomestni član iz organizacije kmetov in en član in en nadomestni član iz industrijske organizacije.
                  
               
                     (6)
                  
                  
                     Člane in nadomestne člane, ki zastopajo civilno družbo in interese prehranske verige, imenuje Svet po posvetovanju z Evropskim parlamentom na podlagi seznama, ki ga sestavi Komisija. Njihov mandat traja štiri leta in se lahko podaljša samo enkrat.
                  
               
                     (7)
                  
                  
                     Kandidati s seznama, ki ga je predložila Komisija, so bili izbrani na podlagi razpisa za prijavo interesa na podlagi ustreznih izkušenj in strokovnega znanja v zvezi s pravom in politiko na področju prehranske verige, vključno z oceno tveganja, ter ustreznega strokovnega znanja o vodstvenih, upravnih, finančnih in pravnih zadevah.
                  
               
                     (8)
                  
                  
                     Seznam, ki ga je predložila Komisija, je bil pregledan z namenom imenovanja štirih članov in štirih nadomestnih članov upravnega odbora EFSA, ki predstavljajo civilno družbo in interese prehranske verige, na podlagi dokumentacije, ki jo je predložila Komisija, in ob upoštevanju mnenja Evropskega parlamenta. Z imenovanjem teh članov in nadomestnih članov s tem sklepom se zagotavljajo najvišji standardi strokovne usposobljenosti in najširši razpon ustreznih izkušenj in strokovnega znanja v zvezi s pravom in politiko na področju prehranske verige, vključno z oceno tveganja, hkrati pa se zagotavlja, da je znotraj upravnega odbora EFSA ustrezno strokovno znanje o vodstvenih, upravnih, finančnih in pravnih zadevah –
                  
               SPREJEL NASLEDNJI SKLEP:
         
            Člen 1
            Za obdobje od 1. julija 2022 do 30. junija 2026 se za člane in nadomestne člane upravnega odbora Evropske agencije za varnost hrane imenujejo:
            
                        Kategorija
                     
                     
                        Člani
                     
                     
                        Nadomestni člani
                     
                  
                        Združenje potrošnikov
                     
                     
                        Floriana CIMMARUSTI
                     
                     
                        Eleni IOANNOU-KAKOURI
                     
                  
                        Okoljske nevladne organizacije
                     
                     
                        Xavier GABARRELL DURANY
                     
                     
                        Apolline ROGER
                     
                  
                        Organizacije kmetov
                     
                     
                        Annette TOFT
                     
                     
                        Maira DZELZKALĒJA BURMISTRE
                     
                  
                        Industrijske organizacije
                     
                     
                        Rebeca FERNANDEZ
                     
                     
                        Dimitrios LADIKOS
                     
                  
         
            Člen 2
            Ta sklep začne veljati na dan sprejetja.
         
         
            V Luxembourgu, 2. junija 2022
            
               
                  Za Svet
               
               
                  predsednica
               
               A. DE MONTCHALIN
            
         
         
            (1)  UL L 31, 1.2.2002, str. 1.
         
            (2)  Uredba (EU) 2019/1381 Evropskega parlamenta in Sveta z dne 20. junija 2019 o preglednosti in trajnosti ocenjevanja tveganja v prehranski verigi v EU ter o spremembah uredb (ES) št. 178/2002, (ES) št. 1829/2003, (ES) št. 1831/2003, (ES) št. 2065/2003, (ES) št. 1935/2004, (ES) št. 1331/2008, (ES) št. 1107/2009, (EU) 2015/2283 in Direktive 2001/18/ES (UL L 231, 6.9.2019, str. 1).
         
            (3)  Sklep Sveta z dne 7. aprila 2022 o imenovanju predstavnikov držav članic za člane in nadomestne člane upravnega odbora Evropske agencije za varnost hrane (UL C 159, 12.4.2022, str. 6).